Viborger Samler, 1848-07-07
Fra Kiel skrives under 1ste Juli. Vi svæve herimellem Krig og Fred; Rygter krydse hverandre, og man opkaster det Spørgsmaal, ville Tydskerne rykke over Kongeaaen? – Vi kunne endnu ikke nære noget fast Haab om en ærefuld Fred; thi hidtil have Tydskerne ikke Ret til at kunne slutte en saadan; Danmark er endnu ikke beseiret. Rigtignok, ere allerede mange gode Tydskere saa kjede af Krigen, at de endog ville tage tiltakke med en uhæderlig Fred, og allerede hæve mange Stemmer sig med den Paastand, at Tydskland har gjort langt mere for os, end vi Slesvig=Holstenere fortjente det. Men vi protestere med al Kraft imod en saadan grundfalsk Anskuelse af Sagen. Ligeindtil den allernyeste Tid have de tydske Magthavere ikke ændset Slesv. Holsteen; de have med Haan afviist vore Klager; de have endog i den nyeste Tid været rolige Tilskuere dertil, at Holstens Krigere have været commanderede paa Dansk af danske Officierer, dømte efter dansk Lov og Ret m.m. Og til Trods for denne Behandling fra Tydsklands Side, har Slesvig=Holsten med Troskal bevaret sin Characteer; det har afslaaet at blive en friStat med Danmark, for, om endog som ufri Stat at forbindes med Tydskland; det har villet sikkre Tydskland og det store tydske Folk en stærk Grændse mod Norden, og desaarsag har det længe maattet taale Haan og Forfølgelse af Danmark. Men derfor forlange vi af Tydskland, at dette omsider anerkjender, hvad vi have udrettet, at det anerkjendes, at vi allermeest have kæmpet for Tydsklands Jnteresser, og at det ikke haaner os, naar vi alene ikke kunne beseire Danmark, da dog hele det tydske omsider samlede – tiende Armeecorps tilligemed en stor preussisk Stridsmagt ikke engang har kunne uddrive deDanske fra hele det tydske Gebeet. Slesvig=Holsten, skabte i de første 10 Dage af sin Opstand næsten af Jntet en Hær af 10,000 Md., medens Preusserne stode som ørkesløse Tilskuere i Rendsborg, da de Danske sloge os; hiin tydske Magt var jo nærmest kommen for at betage os Lysten til at danne en nordalbingisk Republik."Et Par Timer efter de tydske Troppers Afmarsch fra Flensborg den 28de Juni nordpaa af hvilken Bevægelse man ventede sig vigtige Resultater, da Generalerne Wrangel og Halkett begge selv vare fulgte med) afbrændte Andersens sammesteds høit liggende Veirmølle, hvilket i en Artikel fra Altona i "Hmb. Brsh." antages at have været et med de Danske aftalt Signal. Foruden Møllens Eier skulle endnu 10 andre dansksindede Flensborgere i denne Anledning være arresterede og, som man seer af den slesv.holst. Tid., 5 af dem være bragte til Rendsborg, som skyldige i "strafværdige Omdrev." Af en anden Beretning fra Flensborg af 29de Juni, meddeelt til "Hmb. Corresp." nævnes blandt de saaledes arresterede flensborger Danske Gjæstgiver Kaiser, Paul Hansen jun., Jernbane=Hansen, Meng o. fl. Som det lader til, have disse Arresteringer vakt megen Utilfredshed blandt en stor Deel af Flensborgs Jndvaanere. "De Dansksindede, hedder det "stormede op og ned af Gaderne, om Middagen blev der holdt en stor Forsamling paa Raadhuset; man vilde vide, efter hvilken Magtfuldkommenhed disse gode Mænd vare blevne fængslede, Krohn, som den af den provisoriske Regjering indsatte Politimester, meente man, havde ingen Ret dertil osv. Jmidlertid indskrænkede det Hele sig, som det synes, dog nok til endeel Larmen og Støien. -